b'\n_START_ARTICLE_\nAmazing Race (10. tuotantokausi)\n_START_SECTION_\nAmazing Race Suomessa\n_START_PARAGRAPH_\nT\xc3\xa4ll\xc3\xa4 tuotantokaudella Amazing Race vieraili my\xc3\xb6s Suomessa. Kilpailijat tulivat ensin Helsinki-Vantaan lentoasemalle, josta heid\xc3\xa4n piti menne takseilla Kahvila Kappeliin. Siell\xc3\xa4 heit\xc3\xa4 odottivat seuraavat ohjeet: Kappelista heid\xc3\xa4n piti menn\xc3\xa4 Helsingin p\xc3\xa4\xc3\xa4rautatieasemalle, ja sielt\xc3\xa4 junalla Tampereelle. Tampereen rautatieasemalta he l\xc3\xa4htiv\xc3\xa4t takseilla Soppenharjun kouluun, Yl\xc3\xb6j\xc3\xa4rvelle. Siell\xc3\xa4 kilpailijat joutuivat valitsemaan jommankumman teht\xc3\xa4v\xc3\xa4n. Teht\xc3\xa4v\xc3\xa4ss\xc3\xa4 "T\xc3\xa4m\xc3\xa4 suo" piti ratkaista esterata suolla, "Tuo suo" -teht\xc3\xa4v\xc3\xa4ss\xc3\xa4 piti opetella suohiihtoa. Yl\xc3\xb6j\xc3\xa4rvelt\xc3\xa4 kilpailijat l\xc3\xa4htiv\xc3\xa4t autolla takaisin Tampereen rautatieasemalle. Sielt\xc3\xa4 he meniv\xc3\xa4t junalla Turkuun. Turun rautatieasemalta he meniv\xc3\xa4t autoilla Lohjan kalkkikaivokseen. Siell\xc3\xa4 oli ensimm\xc3\xa4inen tiesulku. Kalkkikaivoksessa he joutuivat py\xc3\xb6r\xc3\xa4ilem\xc3\xa4\xc3\xa4n pime\xc3\xa4ss\xc3\xa4 kaivoksessa, etsi\xc3\xa4 kalkkikivi, ja tuoda se takaisin yl\xc3\xb6s. Sen j\xc3\xa4lkeen he saivat uudet ohjeet. Seuraava etappi oli Helsingiss\xc3\xa4. Kilpailijat joutuivat laskeutumaan alas Helsingin olympiastadionin tornista. Suomessa ei ollut ollenkaan varikkoa, vaan matka jatkui suoraan Ukrainaan.'